Foto: AP Yaponiya bosh vaziri Sindzo Abe Vladimir Putinga Rossiya va Yaponiya o‘rtasida shartnoma tuzishni taklif qildi. "Keling, tinchlik shartnomasi tuzamiz va mamlakatlarimizda mavjud cheksiz imkoniyatlar uchun yo‘l ochamiz", - dedi u. Abe odamlarni kuttirmaslik kerakligini aytdi. "Vladimir, kel, ikkalamiz maqsadga erishmagunimizgacha harakatdan to‘xtamaslik uchun barcha narsani amalga oshiramiz", - dedi Yaponiya bosh vaziri. U ikki mamlakat o‘rtasida viza rejimini yumshatishni tezlatishga chaqirdi. Yaponiya Rossiya bilan tinchlik shartnomasi imzolashga tayyorligini, ammo avval Iturup, Kunashir, Shikotan va Xabomai orollari masalasi hal etilishi kerakligini ta’kidlab keladi.